Title: VV bereder_SRS ECO 400-6.pdf
4.2 RISIKO Dette er en tank med varmt vann under trykk. Det vil derfor alltid være en mulighet for at lekkasje kan oppstå; enten i tanken eller i dens utstyr eller tilkoblinger. I henhold til «Forskrift om krav til byggverk og produkter til byggverk (TEK)» må tanken plasseres slik at en eventuell lekkasje registreres hurtigst mulig og at skade på utstyr og bygningsdeler kan unngås. Tanken må derfor plasseres i rom med sluk, eller med vanntett spillbakke med avløp til sluk og automatisk lekkasjesikring der hvor dette ikke er mulig.4.3 FORHOLDSREGLERFØR START Autorisert elektriker: •Berederen må fylles med vann før elektrisk spenning settes på, ellers bortfaller garantien. Det må være allpolig brudd i den faste installasjonen, enten med godkjent servicebryter eller automatsikring iht. IEC 60898. Termostaten er ved levering innstilt på samme temperatur som er angitt i vedlagt Fiche.